Két focicsapat verseng egymással, hogy
melyiknek volt több szurkolója
a legutóbbi meccsükön.
A Sápadt Sógorok mérkőzésén
12 896 szurkoló volt.
A Bunkó Buldogokén
12 901 szurkoló jelent meg.
Melyik csapatnak volt több szurkolója a meccsen?
Állítsd meg a videót, nézd meg, boldogulsz-e egyedül!
Rendben, akkor csináljuk meg együtt.
Nézzük a Sápadt Sógorokat.
Az van megadva, hogy ott
12 896-an voltak kinn.
A Bunkó Buldogok meccsére
12901-en voltak kíváncsiak.
Én úgy szoktam összehasonlítani a számokat,
hogy veszem a legnagyobb helyi értéket,
és az ott álló számjegyeket hasonlítom össze először.
Lássuk csak.
Mindkét számban egy tízezres van.
Itt is, ott is egyes áll a 10 000-es helyi értéken.
Az ezres helyi értéken is megegyeznek a számok,
de amikor a százasokhoz érünk,
a Bunkó Buldogok csapatának több százasa van,
mint a Sápadt Sógoroknak.
És az már érdektelen, mi van a tízes, vagy az egyes helyi értéken,
ha az egyik helyen több a százas.
Ezért aztán a Bunkó Buldogok száma nagyobb.
Melyik csapatnak volt több szurkolója a meccsen?
A Bunkó Buldogoknak.
Elmondom még egyszer.
A legnagyobb helyi értékkel kezdem, a tízezresekkel.
Az itt álló számjegyek megegyeztek.
Akkor vettem a következőt.
Az is egyforma volt.
Megint léptem egyet jobbra,
és a Bunkó Buldogok számában több százas volt.
Ez alapján tudom, hogy a Bunkó Buldogoknak
több szurkolója volt ezen a meccsen, mint a Sápadt Sógoroknak.
Ezt úgy is írhatom, hogy
12 901 > 12 896.
Észben tartjuk,
hogy a nagyobb, mint jel
mindig a nagyobb szám felé nyílik.
Akár úgy is gondolkodhatunk,
hogy egyszerűen számolunk tovább,
12 896, 12 897,
12 898,
12 899,
12 900
és 12 901.
Akkor most csináljunk meg egy másikat.
Az alábbi táblázat egy állatkert különböző állatainak tömegét mutatja.
Rendezd növekvő sorrendbe az állatokat tömegük szerint.
A legkönnyebb állat szerepeljen a sor elején.
Itt van a táblázat,
megadtak három állatot.
Ha a Khan Academy-n kapsz ilyen feladatot,
rá tudsz kattintani, és el tudod mozdítani ezeket,
én most csak simán idemásoltam.
És hát akkor nézzük meg ezeket a tömegeket!
Kövessük az előző módszert!
Tudod mit? Állítsd meg a videót,
és próbáld meg egyedül!
Rendben. Először vegyük az ezres helyi értéket!
Emlékszel, mindig a legnagyobb helyi értékkel kezdjük.
Tehát az ezresek,
mindenütt pont 2 ezres van.
Akkor továbblépünk a százas helyi értékekre.
A jegesmedve és a krokodil tömegében
2 százas van, de a zsiráféban csak 1.
Tehát a zsiráf a legkönnyebb.
Növekvő sorrendbe rendezünk.
A zsiráfnál a legkevesebb a százas.
Mindenütt ugyanannyi ezres van,
ezért eggyel jobbra léptünk, a százas helyi értékre,
és a zsiráf tömegében van a legkevesebb százas.
Ezért a zsiráf a legkönnyebb.
Akkor most döntenünk kell
a jegesmedve és a krokodil között.
Az ezresek megegyeznek,
és ugyanannyi a százasok száma is,
és még a tízesek is egyformák, de nézd,
a jegesmedvénél az egyesek száma nagyobb, mint a krokodilnál.
A jegesmedve nehezebb,
ezért a krokodil a következő,
a második legnehezebb, vagy a második legkönnyebb.
A legnehezebb pedig a jegesmedve.
Megint ugyanazt csináltuk.
A legnagyobb helyi értékkel kezdtük, összehasonlítottuk a számjegyeket.
Ott nem volt eltérés.
Aztán vettük a következőt.
Itt már találtunk különbséget,
És így lett a legkönnyebb ez.
Utána már nem számít,
mi van a tízes és az egyes helyi értéken,
mert kevesebb a százas itt, mint ezeknél.
Tehát az állatok tömege növekvő sorrendben:
a zsiráf a legkönnyebb,
utána a krokodil,
és utolsónak marad a jegesmedve.
Tulajdonképpen csak ki kell cserélni
ezt a kettőt itt.
Csináljunk meg még egyet!
Ez jó játék.
Most is állítsd meg a videót,
és nézd meg, megy-e egyedül.
Az alábbi táblázat egy képzeletbeli bolygó óriás hegyeinek
magasságát mutatja méterben.
Aranka megpróbálja megbecsülni a negyedik, a Csúcs-hegy
magasságát.
Tudja, hogy ez a hegy magasabb mint a Gránit-hegy,
de alacsonyabb, mint az Érces-hegy.
Tehát a magassága valahol az Érces-hegy és a Gránit-hegy között van.
Valahol itt.
Magasabb a Gránit-hegynél,
de nem éri el az Érces-hegy magasságát.
Rendben.
Írj be egy lehetséges értéket a Csúcs-hegy magasságára.
Egész számot válassz!
Olyan számot kell találni,
ami nagyobb, mint 14 428,
és kisebb, mint 14 500.
Az is egy lehetőség, hogy egyszerűen csak
hozzáadunk egyet a Gránit-hegy magasságához.
Lehet akár 14 429 is.
Így magasabb lenne a Gránit-hegynél,
de nem érné el az Érces-hegy magasságát.
Több egyes van benne, mint a Gránit-hegy magasságában,
de minden más megegyezik,
és kevesebb százas van benne, mint az Érces-hegy magasságában.
Ezért ez így egy lehetséges megoldás.
Ideírhatunk 14 429-et.
De írhatnánk 14 430-at is,
vagy akármit
egészen 14 499-ig.
Egész számot kell beírni.
Ezért ezek közül bármelyik elfogadható lenne.